CELEX: 32012D0819
Language: lt
Date: 1355875200000
Title: 2012/819/ES, Euratomas: 2012 m. gruodžio 19 d. Komisijos įgyvendinimo sprendimas, kuriuo panaikinamas Sprendimas 90/182/Euratomas, EEB, kuriuo Jungtinei Karalystei leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2012) 9556)

21.12.2012   
            
            
               LT
            
            
               Europos Sąjungos oficialusis leidinys
            
            
               L 352/62
            
         KOMISIJOS ĮGYVENDINIMO SPRENDIMAS
   2012 m. gruodžio 19 d.
   kuriuo panaikinamas Sprendimas 90/182/Euratomas, EEB, kuriuo Jungtinei Karalystei leidžiama neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti
   (pranešta dokumentu Nr. C(2012) 9556)
   (Tekstas autentiškas tik anglų kalba)
   (2012/819/ES, Euratomas)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio, surinkimo priemonių (1), ypač į jo 13 straipsnį,
   kadangi:
   
               (1)
            
            
               pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (2) 371 straipsnį valstybės narės, kurios 1978 m. sausio 1 d. neapmokestino X priedo B dalyje išvardintų sandorių, tų sandorių gali ir toliau neapmokestinti laikydamosi tą dieną atitinkamoje valstybėje narėje taikytų sąlygų; į šiuos sandorius būtina atsižvelgti nustatant PVM išteklių bazę;
            
         
               (2)
            
            
               Jungtinės Karalystės atžvilgiu Komisija, vadovaudamasi Reglamentu (EEB, Euratomas) Nr. 1553/89, priėmė Sprendimą 90/182/Euratomas, EEB (3), kuriuo Jungtinei Karalystei leidžiama nuo 1989 m. sausio 1 d. neatsižvelgti į tam tikrų kategorijų sandorius ir naudoti tam tikrus apytikrius apskaičiavimus PVM nuosavų išteklių bazei apskaičiuoti;
            
         
               (3)
            
            
               Komisija paragino Jungtinę Karalystę patikrinti, ar šių leidimų, suteiktų Jungtinei Karalystei nenurodant konkretaus laikotarpio, vis dar reikia, ir patvirtinti tai Komisijai; Jungtinė Karalystė patvirtino, kad dėl pasikeitusios metodikos leidimas naudoti apytikrius apskaičiavimus sandoriams, nurodytiems Direktyvos 2006/112/EB X priedo B dalies 7 punkte, nebereikalingas;
            
         
               (4)
            
            
               siekiant Sąjungos taisyklių aiškumo ir skaidrumo, nebeaktualios arba nebegaliojančios nuostatos turėtų būti panaikintos;
            
         
               (5)
            
            
               šiame sprendime numatytos priemonės atitinka Nuosavų išteklių patariamojo komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 90/182/Euratomas, EEB panaikinamas.
   2 straipsnis
   Šis sprendimas skirtas Jungtinei Didžiosios Britanijos ir Šiaurės Airijos Karalystei.
   
      Priimta Briuselyje 2012 m. gruodžio 19 d.
      
         
            Komisijos vardu
         
         Janusz LEWANDOWSKI
         
            Komisijos narys
         
      
   
   
      (1)  OL L 155, 1989 6 7, p. 9.
   
      (2)  OL L 347, 2006 12 11, p. 1.
   
      (3)  OL L 99, 1990 4 19, p. 33.